બીએસસી નર્સિંગ (એએનએમ-જીએનએમ), ફિઝિયોથેરપી, ઓર્થોટિક્સ અને પ્રોસ્થેટિક્સ,ઓપ્ટોમેટ્રી,ઓક્યુપેશનલ થેરપી, ઓડિઓલોજી, સ્પીચ લેંગ્વેજ સહિતની 16,000થી વધુ બેઠક પરના પ્રવેશ કાર્યક્રમની જાહેરાત કરાઈ છે. પ્રવેશ કમિટીએ કરેલ જાહેરાત અનુસાર બીજી જુલાઈથી એક્સિસ બેન્કમાંથી પિન આપવાની તેમજ રજિસ્ટ્રેશનની કાર્યવાહીનો પ્રારંભ થશે. જે અંતર્ગત પિન આપવાની કાર્યવાહી 10મી જુલાઈ સુધી ચાલશે. જ્યારે ઓનલાઈન રજિસ્ટ્રેશનની કાર્યવાહી 11મી જુલાઈ સુધી ચાલશે. એક્સિસ બેન્કમાં રૂ. 200 આપ્યા બાદ વિદ્યાર્થીઓ પિન મેળવી શકશે. ઓનલાઈન રજિસ્ટ્રેશન કાર્યવાહી બાદ નિર્ધારિત હેલ્પ સેન્ટર ખાતે ઓરિજિનલ ડોક્યુમેન્ટ ચકાસણી અને ઝેરોક્સ નકલ કરાવવા માટેની કાર્યવાહી બીજી જુલાઈથી 13મી જુલાઈ દરમિયાન રાખવામાં આવી છે.